Държавен вестник, бр. 81, 2025 г., стр. 31

БРОЙ  81	
Д Ъ Р Ж А В Е Н  В Е С Т Н И К 	
СТР.  31   
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на Наредба 
№ 34 от 2005 г. за реда за заплащане от дър­
жавния бюджет на лечението на българските 
граждани за заболявания, извън обхвата на 
задължителното здравно осигуряване (обн., 
ДВ, бр. 95 от 2005 г.; изм. и доп., бр. 16, 48 и 
95 от 2006 г., бр. 31, 69, 89, 90 и 96 от 2008 г., 
бр. 24 от 2009 г., бр. 7, 21, 63, 89 и 100 от 2010 г., 
бр. 13, 18 и 94 от 2011 г., бр. 49 от 2012 г.; 
изм. с Решение № 14249 от 2011 г. на ВАС на 
РБ – бр. 31 от 2014 г.; изм. и доп., бр. 62 и 95 
от 2014 г., бр. 37 от 2016 г., бр. 65 от 2018 г., 
бр. 32 и 92 от 2019 г., бр. 73 от 2020 г., бр. 29 
от 2021 г., бр. 48 от 2022 г. и бр. 61 от 2024 г.)
§ 1. Член 2 се изменя така:
„Чл. 2. По реда на тази наредба се заплащат:
1. лекарствени продукти, включени в 
приложение № 3 на Позитивния лекарствен 
списък, съгласно чл. 262, ал. 6, т. 3 от Зако­
на за лекарствените продукти в хуманната 
медицина:
а) предназначени за лечението на ин­
фекциозни заболявания (ХИВ инфекция и 
туберкулоза);
б) предназначени за лечението на психични 
и поведенчески разстройства, дължащи се на 
употреба на опиоиди, синдром на зависимост;
в) радиофармацевтици, радионуклидни ге­
нератори, китове и радионуклидни прекурсори;
2. медицински изделия, които са включени 
в списъка на медицинските изделия по чл. 30а 
от Закона за медицинските изделия – ра­
диофармацевтици.“
§ 2. В чл. 2а, ал. 1 думите „За лечението на 
заболявания по чл. 2, ал. 1, т. 6“ се заменят 
със „За лечението на психични и поведенче­
ски разстройства, дължащи се на употреба 
на опиоиди, синдром на зависимост“.
§ 3. Член 2б се изменя така:
„Чл. 2б. (1) Лечебните заведения – крайни 
получатели по реда на тази наредба, се опре­
делят ежегодно от комисия, определена със 
заповед на министъра на здравеопазването.
(2) Лечебните заведения – крайни полу­
чатели по ал. 1, се определят въз основа на 
критерии, които се утвърждават със заповед 
на министъра на здравеопазването и се пуб­
ликуват на интернет страницата на Минис­
терството на здравеопазването.
(3) Лечебните заведения, кандидатстващи 
за крайни получатели по реда на тази наредба, 
подават ежегодно в срок до 30 април заявления 
до министъра на здравеопазването.
(4) В срока по ал. 3 лечебните заведения, 
кандидатстващи за крайни получатели по 
реда на тази наредба, подават информация 
за прогнозния брой болни и необходимите 
количества от лекарствени продукти и ме­
дицински изделия, необходими за лечението 
и/или диагностиката им в Министерството 
на здравеопазването по реда на чл. 27а, ал. 1 
и чл. 30, ал. 1.
(5) Предложения за включване на ле­
карствени продукти и медицински изделия, 
които до момента не са заплащани по реда 
на наредбата, могат да се правят ежегодно в 
срока по ал. 3 от лечебните заведения, кан­
дидатстващи за крайни получатели.
(6) Към предложенията по ал. 5 задължи­
телно се прилага и медицинско становище 
на ръководителя на лечебното заведение, 
кандидатстващо за краен получател, относ­
но необходимостта от включването на нови 
лекарствени продукти и медицински изделия.
(7) До 15 юни министърът на здравеопаз­
ването сключва договор с определените от 
комисията по ал. 1 лечебни заведения.
(8) След сключването на договорите със 
съответните лечебни заведения – крайни 
получатели, получените годишни заявки по 
чл. 27а, ал. 1 и чл. 30, ал. 1 се обобщават и 
изпращат за анализ на експертните съвети 
по чл. 6а, ал. 1, т. 1 от Закона за здравето, с 
изключение на годишната заявка за лекарст­
вените продукти по чл. 2, т. 1, буква „б“.
(9) Договорите по ал. 7 влизат в сила от 
датата на сключване на договорите за доставка 
на лекарствени продукти, радионуклидни ге­
нератори, китове, радионуклидни прекурсори 
и медицински изделия по реда на Закона за 
обществените поръчки за съответната година.“
§ 4. Член 5 се отменя.
§ 5. В чл. 7 се правят следните изменения 
и допълнения:
1. Алинея 1 се изменя така:
„(1) Максималната стойност за единица 
лекарствено вещество по международно непа­
тентно наименование за лекарствената форма, 
която се заплаща от държавния бюджет, се 
определя в левове, като се взема най-ниската 
стойност, изчислена на база цена за същия ле­
карствен продукт по международно непатентно 
наименование със съответната лекарствена 
форма, заплащана от обществените фондове 
на страните, посочени в чл. 8, ал. 1, т. 1 от 
Наредбата за условията, правилата и реда за 
регулиране и регистриране на цените на ле­
карствените продукти, приета с Постановление 
№ 97 на Министерския съвет от 2013 г. (ДВ, 
бр. 40 от 2013 г.), а когато е приложимо – 
и максималната стойност, договорена по реда 
на чл. 262, ал. 12 от Закона за лекарствените 
продукти в хуманната медицина, и максимал­
ната стойност, договорена по реда на чл. 12в.“